ผวจ.อุบลฯ ควัก 5 หมื่นประเดิมตั้งกองทุนสู้ภัยโควิด-19 คนอุบลไม่ทิ้งกัน
ผวจ.อุบลราชธานี ควักเงินสดส่วนตัว 5 หมื่นบาท ร่วมประเดิมตั้งกองทุน สู้ภัยโควิด-19 คนอุบลไม่ทิ้งกันเปิดบัญชีรับบริจาคช่วยเหลือเร่งด่วน เพื่อประชาชนที่ยังเข้าไม่ถึงมาตรการช่วยเหลือของรัฐเมื่อวันที่ 21 เม.ย.63 นายสฤษดิ์ วิฑูรย์ ผู้ว่าราชการจังหวัดอุบลราชธานี พร้อมด้วยหัวหน้าส่วนราชการในพื้นที่ร่วมกันแถลงข่าวการตั้งกองทุน สู้โรคโควิด-19 คนอุบลไม่ทิ้งกัน บริเวณห้องโถงศาลากลางจังหวัดอุบลราชธานี เพื่อเป็นกองทุนช่วยเหลือประชาชนที่ยังไม่ได้รับความช่วยเหลือจากหน่วยงานองค์กร หรือประชาชนที่ยังเข้าไม่ถึงระบบความช่วยเหลือ ตามระเบียบของทางราชการนายสฤษดิ์ เปิดเผยว่า สำหรับกองทุนดังกล่าวจะนำไปช่วยเหลือผู้ที่ได้รับผลกระทบด้านต่างๆ อาทิ ด้านการเงิน การจัดซื้อสิ่งของอุปโภค บริโภค การเยียวยา ในเรื่องอาชีพ จิตใจ แม้แต่การจัดทำโรงครัวชุมชน ซึ่งการเริ่มต้นครั้งนี้ตนเองได้บริจาคเงินสดส่วนตัว 50000 บาท ในการเปิดบัญชี บริจาคอีก 50 เปอร์เซ็นต์ของเงินเดือนเข้าโครงการ มหาดไทย ร่วมทุกข์ ร่วมสุขประชาชนจากภัยโควิด-19 เป็นระยะเวลา 3 เดือน ด้านหัวหน้าส่วนราชการ-ภาคเอกชนในพื้นที่ ร่วมสมทบในการตั้งกองทุน สู้โรคโควิด-19 คนอุบลไม่ทิ้งกัน รวมวันนี้ยอดบริจาคแล้ว 200000 บาทจากนั้น ผู้ว่าราชการจังหวัดอุบลราชธานี ได้ปล่อยคาราวานขนส่งสินค้า ประกอบด้วย สินค้าอุปโภค-บริโภค ไข่ไก่ น้ำมันพืช ราคาถูก ในโครงการ เติมสินค้า เติมใจ ห่วงใย สู้ภัยโควิด ครั้งที่ 2 ปลายทางอำเภอนาจะหลวย บุณฑริก น้ำยืน น้ำขุ่น และทุ่งศรีอุดม โดยมีกระทรวงพาณิชย์จังหวัดอุบลราชธานี หอการค้าเป็นแม่งานใหญ่ คาราวานดังกล่าวจะหมุนเวียนไปตามอำเภอต่างๆ จนถึงวันที่ 8 พ.ค.63 นี้.
ผวจ.อุบลราชธานี ควักเงินสดส่วนตัว 5 หมื่นบาท ร่วมประเดิมตั้งกองทุน สู้ภัยโควิด-19 คนอุบลไม่ทิ้งกัน เปิดบัญชีรับบริจาคช่วยเหลือเร่งด่วน เพื่อประชาชนที่ยังเข้าไม่ถึงมาตรการช่วยเหลือของรัฐ
โควิด-19,ไวรัสโคโรนา,สฤษดิ์ วิฑูรย์,อุบลราชธานี,กองทุนสู้โควิด,บริจาคเงินเดือน,ช่วยเหลือประชาชน,ข่าวทั่วไป